สอบถามปัญหาการหลั่งครับ พอหลั่งแล้วรู้สึกเหมือนข้างในจะมีน้ำออกมาแต่ออกมาไม่ได้เหมือนตัน แต่ยังเห็นน้ำออกมาปกติ จากนั้นก็จะรู้สึกปวด ตอนนี้มีอาการร่วมคือฉี่ไม่สุดในบางครั้ง พอจะทราบไหมครับว่าเป็นเพราะอะไร แล้วต้องกินอะไรบรรเทาหรือรักษาบ้าง แล้วจำเป็นต้องไปหาไหม
สวัสดีค่ะอาการหลั่งแล้วรู้สึกไม่สุด เวลาปัสสาวะก็ปัสสาวะไม่สุดดังกล่าวมานั้น อาจจะเกิดจาก ทางเดินปัสสาวะอักเสบหรือติดเชื้อ หากเกิดในเพศชาย มักสัมพันธ์กับโรคติดต่อทางเพศสัมพันธ์ สาเหตุอื่นๆเช่น กระเพาะปัสสาวะอักเสบ กรวยไตอักเสบ มีนิ่วในทางเดินปัสสาวะซึ่งอาจมีปัสสาวะเป็นเลือด หรือมีภาวะท่อเก็บน้ำเชื้ออสุจิอักเสบ อัณฑะอักเสบ ก็อาจจะมีอาการเจ็บหรือขัดขณะหลั่งน้ำอสุจิได้ในเบื้องต้น ดื่มน้ำมากๆ ไม่กลั้นปัสสาวะ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อลดอาการอักเสบและการปวดได้ งดการมีเพศสัมพันธ์ไปก่อนควรจะไปพบแพทย์ถ้าอาการเป็นมากขึ้นเรื่อยๆ เจ็บตลอดเวลาปัสสาวะ ปัสสาวะมีเลือดปนออกมาร่วมด้วย